"فرانس فوتبال" نشری‌نین تاسیس ائتدیگی "قیزیل توپ" موکافاتی‌نین تقدیم ائتمه مراسیمی کئچیریلیب.
تدبیرده اولجه ان یاخشی ان گنج فوتبولچو اوچون موکافات صاحبینی تاپیب. یاشی 21-دک اولان فوتبولچولار اوچون نظرده توتولان موکافاتین ایلک صاحبی فرانسا میللی‌سی‌نین و پاری سن ژرمن کلوبونون فوتبولچوسو کیلیان امباپه اولوب.
داها سونرا ایلک دفعه ان یاخشی قادین فوتبولچونون آدی آچیقلانیب. بو، نروژ میللی‌سی‌نین و "لیون"ونون هوجومچوسو آدا هگربرگ دیر.
نهایت، سوندا تدبیرین آپاریجی‌سی، فرانسا ییغماسی‌نین سابیق فوتبولچوسو داوید ژینولا دونیانین 180 اؤلکه‌سیندن اولان ژورنالیست‌لرین سئچدیگی "قیزیل توپ"ون صاحبی‌نین آدینی آچیقلاییب. بو، کرواسی میللی‌سی‌نین و ایسپانیانین "رئال مادرید" کلوبونون یاریم مودافیچی‌سی لوکا مودریچ‌دیر. مودریچ 2018-جی ایلده دونیا شامپیوناتی‌نین گوموش موکافاتچی‌سی و شامپیون‌لار لیگی‌نین غالیبی اولوب. او، داها اول فیفا طرفیندن "The Best" و یوفا طرفیندن مؤوسومون فوتبولچوسو موکافات‌لارینا لاییق گؤرولوب.
